आतंक का मिलकर मुकाबला करेंगे अमेरिका, फ्रांस  
अमेरिकी राष्ट्रपति बराक ओबामा और फ्रांस में उनके समकक्ष निकोलस सारकोजी ने कहा है कि दोनों देश आतंकवाद का मिल कर मुकाबला करेंगे।
अमेरिकी राष्ट्रपति बराक ओबामा और फ्रांस में उनके समकक्ष निकोलस सारकोजी ने कहा है कि दोनों देश आतंकवाद का मिल कर मुकाबला करेंगे। दोनों नेताओं ने व्यापक दायरे में वैश्विक मुद्दों पर एक-दूसरे के साथ चर्चा की।  संयुक्त संवाददाता सम्मेलन में सारकोजी ने कहा, अमेरिका और फ्रांस, सहयोगी के तौर पर आतंकवाद के मुद्दे पर मजबूजी के साथ खड़े हैं। दोनों देशों का मानना है कि इस मुद्दे पर किसी प्रकार की कमजोरी दिखाना एक अपराध होगा।  उन्होंने कहा, आतंकवाद जहां कहीं भी हो, हमें उनके पीछे पड़ना है। हमारे पास इसके अलावा कोई विकल्प नहीं है। बुनियादी मूल्यों को बचाने को लेकर लेकर हम जो कर रहे हैं, उसे चुनौती दी जा रही है, तो लोकतंत्र इसे त्यागने का जोखिम नहीं उठा सकता। उन्हें इसका मुकाबला करना होगा। एक वर्ष के अंदर व्हाइट हाउस में दोनों नेताओं की यह दूसरी मुलाकात है।